**adidas превзема екстремния студ с новата CLIMAHEAT WOOL**

**с фотосесия със световния и европейски шампион по граплинг Ангел Караиванов**

**- Новата CLIMAHEAT WOOL свързва науката с природата чрез обогатена вълна мерино -**

**- Вълна мерино е смесена с лека полиестерна прежда, за да осигури топлина на атлетите и да им помогне да останат сухи в най-студеното време -**

**- Технологията PRIMEKNIT добавя безшевен комфорт за перфектно напасване и функционални зони към новата CLIMAHEAT WOOL –**

**- Кадри от фотосесията ще бъдат публикувани в българския канал на adidas в Instagram -**

**София, 27.11.2017** – adidas представя CLIMAHEAT WOOL - новото попълнение към гамата на марката CLIMAHEAT. Новата CLIMAHEAT WOOL дебютира чрез горнище за тичане, като свързва една от най-добрите естествени и затоплящи материи - вълната мерино, с патентованата от adidas Primeknit структура, за да осигури на атлетите топлина и да им помогне да останат сухи, докато тичат в най-студеното време.

За да отбележи дебютът на CLIMAHEAT WOOL в България, adidas продуцира фотосесия с Ангел Караиванов - световен и европейски шампион по граплинг, многократен национален шампион по борба, граплинг, ММА и сумо, с повече от 15 години опит в професионалния спорт. През 2015 г. Ангел завоюва световната титла по граплинг от турнира NAGA в САЩ, а на 18.11.2017 г., по време на Европейското първенство на престижния турнир в Париж, стана трети в най-трудната дивизия за експерти (черни колани). Завършил е треньор с високо спортно майсторство към Национална спортна академия Васил Левски с профил Борба.

Новата материя CLIMAHEAT WOOL се отличава с олекотена мерино вълна с дебелина на нишката от 17 микрона, осигуряваща топлина и минимален обем. В добавка на мекотата при допир, мерино вълната има естествени антибактериални свойства, предлагайки превъзходно усещане при допир с кожата. Редом до вълната мерино, технологична полиестерна нишка, отвеждаща потта от вътрешността на плата, позволява ефикасен контрол на влагата, за да запази атлетите сухи.

Акцентът този сезон е CLIMAHEAT PRIMEKNIT HALF-ZIP, горнище за бягане, което комбинира патентованата от марката технология PRIMEKNIT с новата CLIMAHEAT WOOL, за да осигури превъзходна регулация на температурата, защита от студа и изключителен безшевен комфорт. Трислойната структура на плата в областта на гърдите осигурява оптимална защита от вятър, докато подобреното водоотблъскване на раменете защитава бегачите от слаб сняг и дъжд. Дишащи зони са втъкани в местата с най-голямо изпотяване, като гърба и подмишниците, за да осигурят допълнителна вентилация.

Колекция CLIMAHEAT есен/зима 2017 налична в представителните магазини на марката.

**За допълнителна информация за медиите, моля свържете се с:**

Георги Манчев

PR Manager – B+RED

Email: george.manchev@bplusred.com

**Бележки към редакторите:**

**Относно CLIMAHEAT Instagram фотосесията**

Селекцията от кадрите ще бъде публикувана в българския канал на марката в Instagram (@adidas\_bg).

**Относно adidas CLIMA**

adidas CLIMA e система за контрол на температурата, собственост на марката. Тя включва четири ключови решения за различни метеорологични условия - CLIMACHILL (горещо време), CLIMAHEAT (студено време), CLIMASTORM (вятър и дъжд), CLIMAPROOF (сняг, вятър и дъжд). Технологията CLIMA се използва за обувки, дрехи и аксесоари за всички видове спорт, предлагани от adidas.